EkBass/fiwiki-20250220-pages-articles huggingface dataset:
Stephen Blauner

Jules Stephen ”Boom Boom” Blauner (19. syyskuuta 1933 New York, Yhdysvallat – 16. kesäkuuta 2015 Marina Del Rey, Kalifornia, Yhdysvallat) oli laulaja Bobby Darinin yhdysvaltalainen manageri ja hyvä ystävä, elokuvatuottaja ja BBS Productionsin jäsen yhdessä Bob Rafelsonin ja Bert Schneiderin kanssa. ==Elämä ja ura== Blaunerin vanhemmat olivat Eugene ja Marion Blauner. He asettuivat asumaan New Yorkiin, jossa Blauner syntyi. Hänen lapsuudenystävänsä oli Bert Schneider. He olivat erottamattomat Schneiderin kuolemaan saakka. Schneiderin isä työskenteli Columbia Picturesilla. Blauner ihaili jo nuorena Al Jolsonia, jonka tarinan hän näki 13-vuotiaana 18 kertaa ja innostui itse viihdealasta. Hän tutustui myös Sammy Davisiin, ja tämäkin ystävyys säilyi. Hän oli Bobby Darinin maganeri useita vuosia vuoteen 1965. Tuottajaryhmä BBS Productionin jäsenenä hän oli mukana tuottamassa monia merkittäviä elokuvia ja ohjelmia, kuten Easy Rider, dokumentti Hearts and Minds, Monkees-sarjaa (1966), Rajut kuviot, Viimeinen elokuva, Vain unelmilla on siivet, Safe Place. Blauner on John Goodmanin näyttelemänä henkilöhahmona Kevin Spaceyn vuonna 2004 ohjaamassa Bobby Darinin elämäkertaelokuvassa Beyond the Sea. ==Lähteet== ==Aiheesta muualla== * Luokka:Yhdysvaltalaiset musiikkivaikuttajat Luokka:Yhdysvaltalaiset elokuvatuottajat Luokka:Vuonna 1933 syntyneet Luokka:Vuonna 2015 kuolleet
Fireball (kappale)

Fireball on hard rock/heavy metal-yhtye Deep Purplen kappale vuoden 1971 Fireball -albumilta. Kappale on siitä erikoinen Deep Purplelta, ettei siinä ole kitarasooloa, vaan kappaleessa kuullaan ainoastaan basso- ja urkusoolot. ”Fireballin” singlen B-puolena toimi Isossa-Britanniassa kappale ”Demon's Eye” ja Yhdysvalloissa ”Anyone's Daughter”. Kummatkin b-puolen kappaleet julkaistiin niin ikään Fireball -albumilla. ”Fireballin” alussa kuultava ääni on peräisin ilmastointilaitteen käynnistymisestä. Vuonna 1996 ilmestyneellä Fireball -albumin 25th Anniversary Editionilla on mukana bonuskappaleena vaihtoehtoinen versio ”Fireball” -kappaleesta. Kyseessä on kokopitkä versio, jonka lopussa kuullaan myös kitarasoolo. Alkuperäisestä versiosta soolo puuttuu, koska kappale on päättynyt häivytykseen ennen sen alkua. ==Kappaleet singlellä== *Kaikki kappaleet kirjoittaneet Ritchie Blackmore, Ian Gillan, Roger Glover, Jon Lord ja Ian Paice. A-puoli # B-puoli # * # * ==Lähteet== Luokka:Deep Purplen kappaleet Luokka:Vuoden 1971 kappaleet
Rantaviivaparadoksi

Rantaviivaparadoksi on rantaviivojen pituutta koskeva epäintuitiivinen havainto, jonka mukaan rantaviivalla ei ole yksikäsitteistä mitattavissa olevaa pituutta: pituus riippuu mittaustarkkuudesta. Rantaviivaparadoksin havaitsi Lewis Fry Richardson. Benoît Mandelbrot kuvaili paradoksia artikkelissaan "How Long Is the Coast of Britain? Statistical Self-Similarity and Fractional Dimension". Rantaviiva mitataan mittaamalla kahden pisteen välinen matka, josta jatketaan seuraavaan pisteeseen. Rantaviivan tarkka pituus riippuu siis mittauspisteiden ja mittaustarkkuuden valinnasta: jos rantaviivaa mitataan kilometrin pituisella "mittakepillä", joudutaan ohittamaan pienet mutkat, ja jos mitataan metrin pituisella mittakepillä, joudutaan ohittamaan pienien kivien aiheuttamat mutkat. Mitä tarkemmin rantaviivaa mitataan, sitä pienempiä mutkia pitää ottaa huomioon. Kolmioepäyhtälön nojalla kahden pisteen välisen janan korvaaminen murtoviivalla voi vain kasvattaa kokonaispituutta. Siten rantaviivan pituuskin yleensä kasvaa mittaustarkkuuden kasvaessa. Usein sanotaan, että rantaviiva on fraktaali, ja että tarkkuuden kasvaessa pituus kasvaa rajatta eli äärettömiinVäitös: Kuinka mitata fraktaalia? Antti Käenmäki, Jyväskylän yliopisto. . Todellisen rantaviivan mittaamisessa tulee kuitenkin vastaan aineen koostuminen atomeista; rantaviivan mittaaminen tätä pienemmässä mittakaavassa ei ole mielekästä. == Suomessa == Suomessa rantaviivan pituudet lasketaan Ympäristökeskuksen ilmoittamissa tiedoissa Maanmittauslaitoksen peruskartasta ja maastotietokartasta. Niiden mittakaavat vaihtelevat siten että yleensä se on 1:20 000, Lapissa kuitenkin 1:50 000\. Eri karttoja laskien Suomessa järvien rantaviivan pituus voi olla 171 505,38 kilometriä tai 180 988,98 kilometriä. Ilmoitettuun pituuteen vaikuttaa sekin, onko siihen laskettu mukaan saarten rantaviiva. == Lähteet == == Aiheesta muualla == * Paikkatiedon laatu * Suomen rantaviiva lisääntyi 40 000 kilometrillä, MTV3 * Norge er lengre enn du tror - Norskekysten er 18.000 kilometer lengre enn hva man tidligere har antatt, viser nye målinger fra Statens kartverk; VG Nett 24.11.2011; Artikkeli Norjan rantaviivan "pitenemisestä", norjaksi * How Long Is the Coast of Britain? Statistical Self-Similarity and Fractional Dimension, Benoît Mandelbrot. Science, New Series, Vol. 156, No. 3775. (5.5.1967), sivut 636-638 Luokka:Fyysinen maantiede Luokka:Maanmittaus Luokka:Fraktaalit Luokka:Paradoksit
Jalkapallon Euroopan cupin kausi 1985–1986

Jalkapallon Euroopan cupin kausi 1985–1986 oli Euroopan cupin 31. kausi. Loppuottelu pelattiin Sevillassa, Estadio Ramón Sánchez Pizjuánilla, 7. toukokuuta 1986. Kauden mestaruuden voitti FC Steaua Bukarest. == Tulokset == === Ensimmäinen kierros === |} *Anderlecht suoraan toiselle kierrokselle. === Toinen kierros === |} === Puolivälierät === |} === Välierät === |} === Finaali === Euroopan cupin finaali pelattiin Estadio Ramón Sánchez Pizjuánilla, Sevillassa Espanjassa. Finaali järjestettiin stadionilla ensimmäistä kertaa. Euroopan cupin voittaja 1985–1986 FC STEAUA BUKAREST Ensimmäinen mestaruus == Parhaat maalintekijät == Sija Nimi Joukkue Maalit 1 Torbjörn Nilsson IFK Göteborg 7 2 Victor Pițurcă Steaua Bukarest 5 Aldo Serena FC Juventus 5 Lajos Détári Budapest Honvéd 5 Ismo Lius Kuusysi 5 == Katso myös == *FC Kuusysi–Steaua Bukarest-jalkapallo-ottelu 1986 == Lähteet == Luokka:Jalkapallon Euroopan Cupin kaudet Luokka:Vuoden 1985 jalkapallo Luokka:Vuoden 1986 jalkapallo
Fed Cup 2008

Fed Cup 2008 oli 46:s naisten maajoukkueiden välinen tennisturnaus. Fed Cupin maailmanlohkossa pelasi 8 joukkuetta. Espanjan Madridissa 13.–14. syyskuuta pelatussa loppuottelussa Venäjä voitti Espanjan. == Maailmanlohko == Osallistuneet joukkueet Osallistuneet joukkueet Osallistuneet joukkueet Osallistuneet joukkueet === Kaavio === ==Lähteet== * Luokka:Fed Cup Luokka:Vuoden 2008 tennis
Attila (täsmennyssivu)

Attila voi tarkoittaa seuraavia asioita: *Attila, hunnien kuningas. Tähän liittyvät: **Attila, Giuseppe Verdin yhdeksäs ooppera *Attila (myös Atilla), unkarilais-turkkilainen etu- ja sukunimi. Tunnettuja nimenkantajia ovat: **Attila Ábrahám (s. 1967), unkarilainen meloja **Attila Árpa (s. 1971), unkarilainen näyttelijä **Attila Bartis (s. 1968), unkarilainen kirjailija ja valokuvaaja **Attila Csihar (s. 1971), unkarilainen black metal -laulaja **Attila Czene (s. 1974), unkarilainen uimari **Attila Hazai (1967–2012), unkarilainen kirjailija **Attila Horváth (1967–2020), unkarilainen kiekonheittäjä **Attila József (1905–1937), unkarilainen runoilija **Attila Levin (s. 1976), ruotsalainen raskaansarjan nyrkkeilijä **Attila Petschauer (1904–1943), unkarilainen miekkailija **Attila Repka (s. 1968), unkarilainen kreikkalais-roomalaisen tyylin painija **Atilla Şereftuğ, sveitsiläis- turkkilainen lauluntekijä **Attila Sudár (s. 1954), unkarilainen vesipalloilija **Attila Zsivóczky (s. 1977), unkarilainen kymmenottelija *Attila, sukunimi. Tunnettuja nimenkantajia ovat: **Anton Kustaa Attila (1877–1915), suomalainen kenkätehtailija **K. H. Attila (1849–1908), suomalainen villatehtailija **Kristian Attila (s. 1969), suomalainen pianisti **Ulla Attila-Hämäläinen (1924–1988), suomalainen lausuntataiteilija, lausunnan opettaja ja lastenkirjailija **Viljo Attila (1884–1920), suomalainen asianajaja ja Mikkelin pormestari *Attila, salaisena agenttina toimiva koira Maurice Rosyn ja Deribin sarjakuvissa *attila, lyhyt punoskoristeinen takki *1489 Attila, asteroidi *Attilat, lintusuku *Attila, Shocking Blue -yhtyeen albumi *Attila, atlantalainen yhtye *Atilla the Hun, trinidadilainen calypsomuusikko *Operaatio Attila, toisessa maailmansodassa Saksan suunnitelma Vichyn-Ranskan miehittämiseksi *Attila, vanha kenkätehdasrakennus Tampereella, joka on nykyään toimistokäytössä
Ampsivarit

Ampsivarit olivat Tacituksen mukaan yksi ingaevoneihin kuuluneista germaaniheimoista. Nämä heimot asuivat Pohjanmeren rannoilla Reinin ja Elben välillä. Ampsivarit asuivat 100-luvulla eaa. rannikolle asettuneiden friisien ja khaukien eteläpuolella, Emsin varrella. Ampsivarit sulautuivat myöhemmin friiseihin ja sakseihin. == Lähteet == Luokka:Germaaniheimot
Burkina Fason Valioliiga

Burkina Fason valioliiga on Burkina Fason jalkapallon korkein sarjataso. Sarja perustettiin vuonna 1961 ja siinä pelaa 14 joukkuetta. == Joukkueet kaudella 2009-2010 == * AS Koupèla (Koupèla) * AS Maya (Bobo Dioulasso) * AS Sonabel (Ouagadougou) * ASFA Yennenga (Ouagadougou) * Bobo Sport (Bobo Dioulasso) * Bouloumpoukou FC (Koudougou) * Étoile Filante Ouagadougou * Racing Club de Bobo (Bobo Dioulasso) * Rail Club du Kadiogo (Ouagadougou) * Sama Sport (Boromo) * Sourou Sport (Tougan) * Union Sportive de la Comoé (Banfora) * USFA (Ouagadougou) * Union Sportive du Yatenga (Ouahigouya) == Mestarit == Lähde: * 1961: ASF Bobo * 1962: Étoile Filante Ouagadougou * 1963: USFR Abidjan-Niger * 1964: USFR Abidjan-Niger * 1965: Étoile Filante Ouagadougou * 1966: ASF Bobo * 1967: US Ouagadougou * 1968: USFR Abidjan-Niger * 1969: ASFAN * 1970: ASFAN * 1971: ASFAN * 1972: Racing Club de Bobo * 1973: Jeanne d'Arc * 1974: Silures * 1975: Silures * 1976: Silures * 1977: Silures * 1978: Silures * 1979: Silures * 1980: Silures * 1983: US Ouagadougou * 1984: ASFAN * 1985: Étoile Filante Ouagadougou * 1986: Étoile Filante Ouagadougou * 1987: USFAN * 1988: Étoile Filante Ouagadougou * 1989: ASFA Yennenga * 1990: Étoile Filante Ouagadougou * 1991: Étoile Filante Ouagadougou * 1992: Étoile Filante Ouagadougou * 1993: Étoile Filante Ouagadougou * 1994: Étoile Filante Ouagadougou * 1995: ASFA Yennenga * 1996: Racing Club de Bobo * 1997: Racing Club de Bobo * 1998: USFAN * 1999: ASFA Yennenga * 2000: USFA * 2001: Étoile Filante Ouagadougou * 2002: ASFA Yennenga * 2003: ASFA Yennenga * 2004: ASFA Yennenga * 2005: Racing Club du Kadiogo * 2006: ASFA Yennenga * 2007: Commune FC * 2008: Étoile Filante Ouagadougou * 2009: ASFA Yennenga * 2010: ASFA Yennenga == Lähteet == Liiga Luokka:Jalkapallosarjat
Attila (vaate)

thumb|250px|Itävaltalaisunkarilaisen husaarin attila. Attila () on lyhyt, punoskoristeinen takki. Attila kuuluu unkarilaiseen kansallispukuun ja husaarit ovat käyttäneet sitä univormunaan. Se on nimetty hunnien kuninkaan Attilan mukaan. Uusi sivistyssanakirja 1992 ==Katso myös== *Dolmaani, toinen husaarintakki *Luurankotakki, rakuunoiden asu ==Lähteet== * ===Viitteet=== == Aiheesta muualla == Luokka:Ratsuväki Luokka:Univormu Luokka:Unkarin kansallissymbolit Luokka:Kansallispuvut
Ambronit

Ambronit () olivat Pohjois-Euroopassa asunut heimo, joka osallistui kimbrien ja teutonien etelään suuntautuneelle sotaretkelle.Castrén & Pietilä-Castrén 2000, s. 31. He olivat luultavasti germaaneja tai kelttien ja germaanien muodostama sekakansa. Suurin osa ambroneista tuhoutui, kun Marius löi teutonit vuonna 102 eaa. Aquae Sextiaen taistelussa. == Lähteet== *Castrén, Paavo & Pietilä-Castrén, Leena: Antiikin käsikirja. Otava, 2000. ISBN 951-1-12387-4. === Viitteet === Luokka:Germaaniheimot
Hentokääpä

Hentokääpä (Fuscopostia lateritia, syn. Postia lateritia) eli hentohaprakääpä on harvinainen kääpälaji. Sen pienikokoinen lakki on aluksi valkoinen, myöhemmin tyvestä alkaen yläpinnaltaan ruskehtava.Espoon kääväkkäät Biomi Nuorilla käävillä myös pillipinta vaihtaa koskettaessa väriään hitaasti ruosteiseksi, täysikasvuisilla käävillä pillipinta pysyy valkoisena. Pienet pillit (2–5 millimetrillä) ovat kulmikkaita tai sokkeloisia, niiden suut ovat hieman hampaiset. Käävän kokonaispaksuus tyvestä on alle 1 mm, mallon ja pillien välillä ei ole värieroa. Itiöemä on yksivuotinen ja puoliresupinaattinen.Salo P., Niemelä T. & Salo U., Suomen sieniopas, Kasvimuseo & WSOY 2006, 512 s. Hentokääpä kasvaa tyypillisesti keloutuneiden mäntyjen rungoilla vanhoissa metsissä aiheuttaen ruskolahoa. Levinneisyys on pohjoispainotteinen. Hentokääpä muistuttaa paljon tahrakääpää, mutta on pienempi. Samannäköinen ruskokääpä muuttuu kuivaessaan murenevan kovaksi, kun taas hentokääpä on sekä tuoreena että kuivana pehmeä. Hentokääpä luokitellaan silmälläpidettäväksi.Suomen lajien uhanalaisuus == Lähteet == == Aiheesta muualla == * Laji.fi: Hentokääpä (Postia lateritia) Luokka:Polyporales Luokka:Käävät Luokka:Ruskolahosienet
Dolmaani

Dolmaani (, ) on nauhoin koristettu, lyhyt husaarin päällystakki. Puolipitkä, turkisreunainen ja lyhythihainen versio oli naisten muotiasuste 1870–80-luvuilla. Uusi sivisyssanakirja 1992 ==Katso myös== *Attila, toinen husaarintakki *Luurankotakki, rakuunoiden asu ==Lähteet== * ===Viitteet=== == Aiheesta muualla == Luokka:Ratsuväki Luokka:Univormu Luokka:Unkarin historia Luokka:Unkarilainen kulttuuri
Strange Kind of Woman

Strange Kind of Woman on brittiläisen Deep Purple -yhtyeen kappale ja single vuodelta 1971. Tyylilajillisesti hard rockia edustava kappale sisältyi myös samana vuonna julkaistun Fireball-albumin Yhdysvaltain- ja Japanin- painoksille. ”Strange Kind of Womanista” muodostui suuri hitti, sillä se nousi Britannian singelistan kahdeksannelle sijalle. Se on samalla Deep Purplen tunnetuimpia kappaleita ja sisältyy lukuisille yhtyeen kokoelma-albumeille. Kappaleen tositapahtumiin perustuva tarina kertoo nuoresta naisesta, jota eräs laulusolisti Ian Gillanin ystävä tavoitteli. Lopulta hän kosi naista ja he menivät naimisiin, mutta vain kolme päivää häiden jälkeen nainen kuoli. Alkuperäisen singlen b-puolena oli kappale ”I'm Alone”, joka ei kuulu millekään yhtyeen studioalbumeista. Se oli kuitenkin muun muassa bonuskappaleena vuonna 1996 julkaistulla Fireball -albumin 25th Anniversary Editionilla. ==Kappaleet singlellä== *Kappaleet kirjoittaneet Ritchie Blackmore, Ian Gillan, Roger Glover, Jon Lord ja Ian Paice. A-puoli # B-puoli # * ==Lähteet== *Kappaleet ja niiden kestot: Deep Purple – Strange Kind of Woman (Song) ===Viitteet=== ==Aiheesta muualla== * Deep Purple - Strange Kind Of Woman YouTubessa Luokka:Deep Purplen kappaleet Luokka:Vuoden 1971 kappaleet
Nilesat

Nilesat on egyptiläinen satelliittitietoliikenneoperaattori. Se perustettiin heinäkuussa 1996. Sen omistavat Egyptin radio- ja televisioliitto (40%), Arabialainen teollisuusliitto (10%), Egyptin investointiyhtiö (9%) sekä yksityishenkilöt, pankit ja muut investoijat. Yhtiöllä on päämaa-asema Lokakuun kuudennen päivän kaupungissa ja toinen Aleksandriassa. Maa-asemat tilattiin EADS Astriumilta. http://www.janes.com/extracts/extract/jsd/jsd_a085.html|title=Nilesat (Egypt), COMMERCIAL SPACE SERVICES - SATELLITE OPERATORS|publisher=Jane's Space Systems and Industry|date=2007-05-14|accessdate=2008-12-05 Nilesatilla on useita tietoliikennesatelliitteja asemassa 7 astetta läntistä pituutta. http://rapidtvnews.com/index.php/20080129306/nilesat-will-order-a-new-satellite.html |title = NileSat will order a new satellite | publisher = Rapid TV News | date = 2008-01-30 |accessdate = 2008-12-05 == Nilesat 101 == Nilesat 101 laukaistiin Arine 4-raketilla 28. huhtikuuta 1998. Sen valmisti Matra Marconi Space (osa nykyistä Astriumia). Se toimii 15 vuoden ajan. == Nilesat 102 == Nilesat 102 laukaistiin Ariane 4 raketilla 17. elokuuta 2000. Sen valmisti Matra Marconi Space. == Nilesat 103 == Nilesat 103 on liisattu Eutelsatilta syyskuussa 2005. Se on Eutelsatin Hot Bird 4, joka ajettiin uuteen asemaansa. == Nilesat 201 == Nilesat tilasi Thales Alenia Spacelta toukokuussa 2008 tämän satelliitin. Se laukaistiin 2. elokuuta 2010 Ariane 5:llä. Tämän satelliitin tarjouspyyntöön Egypti ei aikoinaan saanut yhtään tarjousta ja yhtiö joutui neuvottelemaan tilauksen vähentyneen kilpailun puitteissa. ==Lähteet== == Aiheesta muualla == * Nilesat homepage Luokka:Avaruusteknologiayhtiöt
Yu Jie

Yu Jie (s. 1973 Sichuan, Kiina) on kiinalainen menestyskirjailija. Hän on julkaissut 29 kirjaa, joista puolet manner-Kiinan ulkopuolella.Petteri Tuohinen, Kiinalaiskirjailijan on vaiettava, Helsingin Sanomat, 9.8.2010 sivu C 1 Yu on opiskellut Pekingin yliopistossa. Hänen esikoisteostaan myytiin miljoona kappaletta. Hän heräsi ihmisoikeuskysymyksiin vuoden 1987 Tiananmenin aukion tapahtumien jälkeen ja joutui 2004 mustalle listalle vaadittuaan demokraattisia uudistuksia. Tiananmenin tapahtumista hän on sanonut: Hän on sittemmin julkaissut kirjansa Hongkongissa ja Taiwanissa, koska muualla Kiinassa kirjoja ei saa myydä. Yu allekirjoitti yhtenä ensimmäisistä Peruskirja 08:n ja on ollut perustamassa Kiinaan PEN-järjestöä. Hän kuuluu maanalaiseen kristilliseen kirkkoon. Yhdentoista vuoden vankeuteen tuomittu Liu Xiaobo on hänen hyvä ystävänsä. Syksyllä 2010 ilmestyy Hongkongissa hänen kirjansa Kiinalainen tähtinäyttelijä – Wen Jiabao (ei suom.). Kiinan viranomaiset ovat yrittäneet estää kirjan julkaisemisen, koska heidän mukaansa kritiikki Weniä vastaan saattaa olla valtiollinen turvallisuusriski. Yu on naimisissa ja hänellä on 2008 syntynyt poika. Hänen vaimonsa on menettänyt kaksi työpaikkaa miehensä toiminnan vuoksi. ==Lähteet== Luokka:Kiinalaiset kirjailijat Luokka:Vuonna 1973 syntyneet Luokka:Elävät henkilöt
Peruskirja 08

Peruskirja 08 () on julkilausuma, jonka alkujaan allekirjoitti ainakin 303 kiinalaista kulttuuri- ja tiedevaikuttajaa sekä ihmisoikeusaktivistia edistääkseen poliittisia uudistuksia ja Kiinan kansanvaltaistumista. Peruskirja 08:ssa vaadittiin ilmaisunvapautta, ihmisoikeuksien kunnioittamista, demokratiaa kuten monipuoluejärjestelmää, totuuskomissiota tutkimaan menneisyyden epäoikeudenmukaisuuksia ja julmuuksia, valtionyhtiöiden ja maan yksityistämistä ja vapaata markkinataloutta. Sittemmin peruskirjan allekirjoittajien määrä on ylittänyt 8600 (tilanne toukokuussa 2009). Peruskirja julkaistiin Yhdistyneiden kansakuntien ihmisoikeuksien yleismaailmallisen julistuksen 60. vuosipäivänä 10. joulukuuta 2008, ja se nimettiin Peruskirja 77:n mukaan, jonka julkaisivat tšekkoslovakialaiset toisinajattelijat. Kaksi päivää ennen peruskirjan julkistamista yksi sen laatijoista, Liu Xiaobo, pidätettiin, ja 25. joulukuuta 2009 hänet tuomittiin "valtiolliseen kumoukseen yllyttämisestä" 11 vuodeksi vankeuteen. Liulle myönnettiin vuoden 2010 Nobelin rauhanpalkinto. == Lähteet == == Aiheesta muualla == * Peruskirja 08 suomeksi Suomi−Kiina-seuran kääntämänä (PDF) Luokka:Kiinan politiikka Luokka:Ihmisoikeudet
Peukkuli

Peukkuli (Pnoepyga albiventer) eli aiemmalta nimeltään töpötimali on Etelä- Aasiassa tavattava peukkuleihin kuuluva varpuslintu. ==Koko ja ulkonäkö== Kooltaan peukkuli on noin 10 cm. Rakenteeltaan se on tukeva ja lähes pyrstötön. Lajista on kaksi värimuotoa, tumma ja vaalea. Tumman muodon selkä ja pää ovat väriltään tumman ruskeat. Vatsa ja rinta ovat kellertävät ja niissä on mustia suomumaisia kuvioita. Vaalea muoto eroaa tummasta muodosta valkoisen rintansa ja vatsansa perusteella. Peukkulikoiras ja -naaras ovat ulkonäöltään samanlaisia. Nuoret linnut ovat selästään aikuisia vaaleampia ja vatsassa ja rinnassa on tummia laikkuja. Peukkuli muistuttaa ulkonäöltään huomattavasti pikkupeukkulia (Pnoepyga pusilla), mutta on sitä hieman kookkaampi. ==Levinneisyys ja elinympäristö== Peukkulia tavataan Intiassa, Nepalissa, Bhutanissa, Myanmarissa ja Vietnamissa. Linnun elinympäristöä ovat metsien aluskerroksen sammalikot, pensaikkometsät ja bambuviidakot. Peukkulin elinympäristöt sijaitsevat 275-4 000 metrin korkeudella merenpinnasta. Peukkulit muuttavat talveksi alempana kasvaviin metsiin. ==Elintavat== Peukkuli on taitava piileskelijä ja usein vaikea huomata. Laji syö hyönteisiä ja siemeniä, joita se etsii sammalikon joukosta. Linnun pesimäkausi kestää toukokuulta kesäkuulle. Peukkuli rakentaa kuppimaisen sammalpesänsä sammaleisen kiven viereen tai sammaloituneeseen puunrunkoon. Naaras munii kolmesta viiteen valkoista punaruskeapilkullista munaa. ==Lähteet== Luokka:Varpuslinnut
Palokankeskus

Palokankeskus on Jyväskylässä Mannisenmäellä sijaitseva kaupallinen keskittymä, johon kuuluu Prisma, K-Citymarket, Rusta, K-Rauta ja Kotikeskus, jossa on muun muassa Asko, Sotka ja Kärkkäinen. Keskuksessa toimii myös useita muita liikkeitä, kuten Dressmann, Osuuspankki, Kultajousi, CM Hiustalo, Caffitella, Jesper Junior, Marimekko, Iittala Outlet, Zizzi, Jalka- ja kauneushoitola Bellissima, Sinelli, Kotipizza Wilimanni ja Osuuspankki. Prisma tuli keskukseen Euromarketin tilalle. Tämän jälkeen keskukseen rakennettiin Citymarketin rakennus, joka valmistui huhtikuussa 2011http://www.rakennustieto.fi/lehdet/index/uutiset/5ug1hhZmT.html. Jos keskittymään lasketaan mukaan myös valtatien toisella puolella olevat ABC- liikennemyymälä Palokka , keskittymän pinta-ala on yli seitsemän hehtaaria. == Lähteet == Luokka:Jyväskylän kauppa- ja ostoskeskukset Luokka:Palokka
Broken Bells

Broken Bells on yhdysvaltalainen indierock -yhtye. Sen jäseniä ovat The Shins -yhtyeen laulaja-kitaristi James Mercer ja Danger Mousena paremmin tunnettu Brian Burton, joka on vaikuttanut myös Gnarls Barkleyssä ja monien artistien tuottajana. Yhtye tekee musiikkia kahden miehen voimin, mutta kiertueella on mukana suurempi orkesteri. Mercer ja Burton tapasivat ensimmäisen kerran Roskilde-festivaaleilla vuonna 2004, mutta varsinaisesti yhteistyö alkoi vasta keväällä 2008. Yhtyeen nimeä kantava debyyttalbumi julkaistiin 9. maaliskuuta 2010 Columbia Recordsilla. Viimeisin julkaisu on Meyrin Fields EP, joka ilmestyi 29. maaliskuuta 2011. Yhtye on myös kaavaillut uutta studioalbumia. Yhtyeen ensiesiintyminen Suomessa oli Flow-festivaaleilla elokuussa 2010. ==Diskografia== ===Studioalbumit=== * ===EP:t=== * ===Singlet=== * * * * ==Aiheesta muualla== * Yhtyeen virallinen kotisivu * Yhtyeen MySpace-sivu ==Arvioita== * * * * Luokka:Yhdysvaltalaiset rockyhtyeet Luokka:Space rock -yhtyeet
Hermunduurit

Hermunduurit olivat sveebeihin lukeutuva germaaniheimo, joka asui 100-200-luvulla nykyisen Thüringenin alueella. Hermunduurit eivät olleet yhtä sotaisia kuin useat muut germaanit, ja roomalaiset kävivät heidän kanssaan kauppaa. Thüringit saattoivat polveutua hermunduureista. ==Lähteet== Luokka:Germaaniheimot
Liran Strauber

pienoiskuva|Liran Strauber vuonna 2011. Liran Strauber (s. 20. elokuuta 1974) on israelilainen jalkapalloilija, joka pelaa Maccabi Tel Avivin joukkueessa. Luokka:Israelilaiset jalkapalloilijat Luokka:Vuonna 1974 syntyneet Luokka:Elävät henkilöt
Ridvanin puutarha

Ridvanin puutarha (kirjaimellisesti suomeksi ”Paratiisin puutarha”) oli Irakissa Tigrisjoen varrella lähellä Bagdadia sijainnut puutarha. Bahai- uskonto pitää puutarhan paikkaa pyhänä, sillä heidän mukaansa perustajaprofeetta Baha’ullah viipyi paikalla 12 päivää, 21. huhtikuuta – 2. toukokuuta 1863. Tällöin osmanit olivat karkottaneet Baha’ullahin Bagdadista, mutta hän ei ollut vielä aloittanut matkaansa Istanbuliin. Bahaiden mukaan Baha’ullah sai jumalallisen ilmestyksen, jonka mukaan hän oli Babin mainitsema ”Se, jonka Jumala tuo esiin”. Hänen väitetään kertoneen asiasta lähipiirille samana vuonna, mutta julkinen ilmoitus tuli vasta kolme vuotta myöhemmin. Baha’ullah ilmoitti jumalallisesta ilmoituksestaan julkisesti vuonna 1866.Hämeen-Anttila 1999, s. 190. Hänen ilmoituksen jälkeen liike hajosi kolmeen osaan: enemmistön Baha’ullahin kannattajiin, vähemmistön Subh-i azalin kannattajiin (azalit) sekä neutraaleihin (bayanit). Viimeksi mainittu hajosi pian. Bahait ja azalit joutuivat pysymään viranomaisten vuoksi Edirnessä vuoteen 1868 asti. Tällöin valtaosa bahaista siirrettiin Akkoon, kun vastaavasti azalit siirrettiin Kyprokselle.Hämeen-Anttila 1999, s. 191. Nykyisin bahait viettävät vuosittaista kaksitoista päiväistä Ridvan-juhlaa. Ridvanin puutarhan paikalla sijaitsee nykyään sairaala. == Lähteet == * === Viitteet === Luokka:Bahai Luokka:Puistot
Danger Mouse

Danger Mouse (oikealta nimeltään Brian Joseph Burton, s. 29. heinäkuuta 1977 White Plains, New York) on yhdysvaltalainen muusikko ja tuottaja. Hän on toinen Gnarls Barkleyn ja Broken Bellsin jäsenistä. Vuosina 2001–2004 Burton asui Isossa-Britanniassa, missä hän levytti Lex Recordsille. Hän nousi tunnetuksi vuonna 2004 The Grey Album -mash-upin myötä. Levyllä hän yhdisteli a cappella-versioita Jay-Z:n The Black Albumin kappaleista ja instrumentaaleja The Beatlesien levyltä The White Album. Hän on myös toiminut tuottajana muun muassa Gorillazin levyllä Demon Days (2005), Beckin levyllä Modern Guilt (2008) ja The Black Keysin levyillä Attack & Release (2008), Brothers (2010) ja El Camino (2011). Lisäksi hän on tehnyt kaksi levyä yhdessä hip hop -artisti MF Doomin kanssa vuosina 2005 ja 2006. Yhteistyössä heidät tunnettiin nimellä Danger Doom. 16\. toukokuuta 2011 Danger Mouse julkaisi italialaisen säveltäjä Daniele Luppin kanssa levyn nimeltä Rome. Spagettiwesternien innoittaman levyn tekeminen kesti viisi vuotta. Levyllä laulavat Jack White ja Norah Jones. Danger Mouse voitti 13. helmikuuta 2011 Vuoden tuottajan Grammy- palkinnon työstään Black Keysin Brothers-levyllä, omasta Broken Bells -projektistaan ja Sparklehorse-yhtyeen kanssa tekemästään levystä Dark Night of the Soul. Luokka:Yhdysvaltalaiset muusikot Luokka:Vuonna 1977 syntyneet Luokka:Elävät henkilöt
Death Race

Death Race voi tarkoittaa ainakin seuraavia: * Death Race, vuoden 1973 televisioelokuva toisesta maailmansodasta, näyttelijöinä Lloyd Bridges, Roy Thinnes ja Doug McClure * Death Race, videopeli vuodelta 1976 * Kalmanralli 2000 (Death Race 2000), vuoden 1975 toimintaelokuva * Death Race 2000, albumi * Death Race – Kuolonajot, vuoden 2008 uudelleenfilmatisointi Kalmanralli 2000:sta * Death Racers, toimintaelokuva vuodelta 2008 * Canadian Death Race
Rälssitalonpoika

Rälssitalonpoika on historiallinen nimitys, joka tarkoitti lahjoitusmaatilan lampuotia, jonka suorittamat verot tilanomistaja sai osittain tai kokonaan itselleen.Uusi tietosanakirja, Tietosanakirja oy 1960–1966, hakusana rälssitalonpoika. Lampuoti oli kokonaisen maatilan vuokramies, kun taas torppari viljeli vain osaa tilasta.Uusi tietosanakirja, hakusana lampuoti. Jos talonpoika omisti rälssitilan, häntä kutsuttiin rälssitalolliseksi. ==Lähteet== Luokka:Suomen asutus- ja yhteiskuntahistoria
Hud – Lännen kapinallinen

Hud – Lännen kapinallinen (Hud) on Martin Rittin ohjaama elokuva vuodelta 1963, pääosaa esitti Paul Newman. Patricia Neal sai elokuvasta parhaan naispääosan Oscarin ja BAFTAn. Elokuva kertoo texasilaisen karjatilanomistajan (Melvyn Douglas) ja hänen vastuuttomalta vaikuttavan poikansa Hudin (Paul Newman) yhteentörmäyksestä. Hud ryyppää, ajelee Cadillacillaan ja liehittelee naimisissa olevia naisia. Kun tilan karjasta löydetään suu- ja sorkkatautia, Hud haluaisi myydä eläimet vaivihkaa pois ennen kuin tieto tartunnasta leviää. The New York Timesin kriitikot valitsivat Hudin vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka:Vuoden 1963 yhdysvaltalaiset elokuvat Luokka:Yhdysvaltalaiset lännenelokuvat Luokka:Parhaan naispääosan Oscar- palkinnon saaneet elokuvat Luokka:Parhaan miessivuosan Oscar-palkinnon saaneet elokuvat Luokka:Parhaan kuvauksen Oscar-palkinnon saaneet elokuvat
Alameda Times-Star

Alameda Times-Star on Alamedan kaupungissa Kaliforniassa ilmestyvä sanomalehti. Sen nykyinen omistaja on MediaNews Group, joka osti lehden vuonna 1986. Alameda Times-Star syntyi kahden paikallisen sanomalehden, The Times ja The Star yhdistyttyä 1930-luvulla. == Lähteet == == Aiheesta muualla == * Alameda Times-Star Luokka:Alamedan piirikunnan viestimet Luokka:Yhdysvaltalaiset sanomalehdet
Philippe Heberlé

Philippe Heberlé (s. 21. maaliskuuta 1963) on ranskalainen ampuja ja olympiavoittaja. Hän voitti kultaa 10 metrin ilmakivääristä Los Angelesin olympialaisissa 1984. == Lähteet == * Heberlén profiili sports-reference.com -sivustolla Luokka:Ranskalaiset ampujat Luokka:Ranskalaiset olympiavoittajat Luokka:Vuonna 1963 syntyneet Luokka:Elävät henkilöt
KFAX

KFAX (Vuoteen 1959 asti KJBS) on vuonna 1925 perustettu kristillistä ohjelmaa lähettävä radiokanava. Sen ensimmäinen ohjelma esitettiin 3. tammikuuta 1925. KFAX on rekisteröity San Franciscoon, mutta sen kuuluvuusalue peittää koko Bay Arean. Kanavan nykyinen omistaja on Salem Communications. KFAX:n slogan on The Spirit of the Bay (). == Lähteet == Luokka:Alamedan piirikunnan viestimet Luokka:Yhdysvaltalaiset radioasemat Luokka:Vuonna 1925 perustetut radioasemat
Shigeo Arai

Shigeo Arai (; 8. elokuuta 1916 Shizuoka – 19. heinäkuuta 1944 Myanmar) oli japanilainen uimari ja olympiavoittaja. Hän voitti urallaan kaksi olympiamitalia, kultaa 4 × 200 metrin vapaauintiviestistä Berliinin olympialaisissa 1936 ja pronssia 100 metrin vapaauinnista samoissa kisoissa. Arai kaatui Myanmarin alueella toisessa maailmansodassa vuonna 1944. == Lähteet == * Arain profiili sports-reference.com-sivustolla Luokka:Japanilaiset uimarit Luokka:Japanilaiset olympiavoittajat Luokka:Japanilaiset toisessa maailmansodassa kaatuneet Luokka:Vuonna 1916 syntyneet Luokka:Vuonna 1944 kuolleet
Kuopion satama

Kuopion satama (LOCODE: FI KUO) viittaa yleensä Kuopion Vahtivuoren kaupunginosassa toimivan Kuopion matkustajasataman ja satama-alueen seudun palvelujen yhteisnimitykseen. Rahtilaivaliikenne Kuopioon tapahtuu Haapaniemen kaupunginosassa sijaitsevan Kuopion rahtisataman eli Kumpusaaren syväsataman kautta; rahtisatama sijaitsee matkustajasatamasta noin kaksi kilometriä lounaaseen. Laajassa merkityksessään Kuopion satama viittaa sekä matkustaja- että rahtisatamiin oheistoimintoineen. Kuopion matkustajasatama on henkilöliikenteessä Vuoksen vesistön ja Järvi-Suomen vilkkain satama. Siellä toimii monta risteily-yritystä ja ravintolaa. Lisäksi satamatorilla on myyntikojuja. Kuopion viinijuhlat järjestetään tällä torilla. Matkustjasataman seutu on eräs kesäisen Kuopion matkailutoiminnan keskuksia Kuopion torin ohella. Satama täyttyy usein Kallavettä ihailevista kävelijöistä, torikauppiaista, terassilla ruokailijoista sekä risteilylle menijöistä. ==Risteily-yritykset== * Ahtijahti Oy * Koski-Laiva Oy * Roll Risteilyt Oy * Saimaan Laivamatkat Oy ==Ravintolat== *Ravintola Wanha Satama *Albatrossi *Sataman Helmi *Cafe Satama ==Lähteet== ==Aiheesta muualla== *Kotimaan vesiliikennetilasto 2018 (vuosijulkaisu, pdf - mm. rahtiliikenteen tonnimäärä satamittain) (traficom.fi) Luokka:Kuopion nähtävyydet Luokka:Suomen sisävesisatamat
Meltola (Karjaa)

Meltola () on kylä Karjaalla Raaseporissa. Kylä sijaitsee Mustionjoen ja rantaradan välissä Mustion ja Karjaan keskustan puolimatkassa. Meltola on saanut suomenkielisen nimensä siellä sijaitsevan sairaalan mukaan. Ruotsalaiset asuttivat Meltolan viimeistään 1300-luvulla, ja sen kirjoitusasu on vaihtunut historian aikana Mjölbullstadista Myklebolstadiin (1427), sitten oli vuorossa Mögelbolstad (1540) ja Mjölbolstad (1541).Finlandsvenska bebyggelsenamn, Svenska litteratursällskapet i Finland, viitattu 10.6.2018 ==Historia== Meltolassa on ollut asutusta jo varhain. Kylästä on löytynyt sekä pronssi- että rautakautisia kalmistoja. 1300-luvulla Meltolasta kehittyi Mustionjokilaaksoon yhdessä Sannäsin, Mangårdin, Högbenin ja Ingvallsbyn kylien kanssa alueen ruotsalaisen asutuksen keskus. Keskiajalla kyläläisiä rasittivat Turku–Viipuri-tien ylläpito ja Raaseporin linnan päivätyöt. Kylässä sijaitsi tuolloin kuusi kantatilaa, joista yksi kuului Karjaan pappilalle. Asutus keskittyi kylämäelle, jonka yhtenäisyyttä ei rikottu isojaossa. Meltola sai oman seisakkeen 1920-luvulla. 1929–1930 Meltolaan rakennettiin Meltolan keuhkoparantola. Sairaala ja seisake kasvattivat kylää. Siirtoväelle perustettiin sotien jälkeen pari maatilaa. ==Lähteet== Luokka:Karjaa Luokka:Raaseporin kylät
Vasara ja nauloja

Vasara ja nauloja on Leevi and the Leavings -yhtyeen vuonna 1994 julkaistu single, jonka b-puolella on kappale ”Sunnuntaiksi San Franciscoon”.Luoto, Santtu, 2004, s. 148 Single oli tulevalta, vuonna 1995 julkaistulta Rakkauden planeetta -albumilta. Kappaleen on säveltänyt, sanoittanut ja sovittanut Gösta Sundqvist. Rautia otti laulun tunnuskappaleeksi televisiomainoksiinsa. ==Luomistyö== Gösta Sundqvist saattoi toisinaan ottaa sanoituksiinsa otteita levytyssessioiden välissä pidettyjen kahvitaukojen keskusteluista. Tuottaja Pekka Aarnio oli remontoimassa vanhaa puutaloa kodikseen, ja päätti kysyä Sundqvistilta neuvoa: ”eikö ollut aika erikoista, että oli tarjolla palonkestävää lasivillaa, joka oli niin kovaa, että sitä saattoi sahata sahalla.” Sundqvist ei tuolloin vastannut kysymykseen, mutta kuukautta myöhemmin viittasi siihen laulun kertosäkeessä.Alanko, Tero ym., 2008, s. 33 ==Lähteet== * * ===Viitteet=== Luokka:Leevi and the Leavingsin kappaleet Luokka:Vuoden 1994 kappaleet
Jenny Maakal

Jenny Genoveva Thomas (o.s. Maakal, 2. elokuuta 1913 Rayton Etelä-Afrikka – 15. syyskuuta 2002 Durban, Etelä-Afrikka) oli eteläafrikkalainen uimari ja olympiamitalisti. Hän voitti pronssia 400 metrin vapaauinnista Los Angelesin olympialaisissa 1932 ja oli mitaleilla myös kansainyhteisön kisoissa 1934, joissa hän voitti hopeaa sekä 440 jaardin vapaauinnista että 4 × 110 jaardin vapaauinnista. == Lähteet == * Maakalin profiili sports-reference.com -sivustolla === Viitteet === Luokka:Eteläafrikkalaiset uimarit Luokka:Eteläafrikkalaiset olympiamitalistit Luokka:Vuonna 1913 syntyneet Luokka:Vuonna 2002 kuolleet
Sugambrit

Sugambrit olivat germaaniheimo, joka asui ajanlaskumme alussa Lippen varrella pohjoiseen Teutoburgin metsästä. Sugambrit sulautuivat 300-luvulla saalilaisiin frankkeihin. Luokka:Germaaniheimot
Jalkapallon Mestaruussarjan kausi 1984

Mestaruussarja-kausi 1984 oli Suomen jalkapalloilun Mestaruussarjan 52. kausi. Kauden mestaruuden voitti FC Kuusysi. == Sarjataulukko == === Pääkierros === Värien selitykset Pudotuspeleihin Karsimaan 1. divisioonan toiseksi sijoittunutta vastaan Putoaminen 1. divisioonaan # Joukkue O V T H M+ M- Pst 1 Valkeakosken Haka 22 11 9 2 43 26 31 2 Turun Palloseura 22 11 7 4 56 31 29 3 FC Kuusysi 22 10 8 4 41 24 28 4 Tampereen Ilves 22 12 4 6 42 28 28 5 Helsingin Jalkapalloklubi 22 10 6 6 49 37 26 6 Rovaniemen Palloseura 22 9 6 7 33 38 24 7 Kemin Palloseura 22 7 7 8 35 36 21 8 Kuopion Palloseura 22 6 7 9 25 32 19 9 Porin Pallo-Toverit 22 7 3 12 32 42 17 10 Kuopion Pallotoverit 22 3 9 10 23 28 15 11 Kokkolan Palloveikot 22 6 3 13 30 56 15 12 Mikkelin Palloilijat 22 2 7 13 22 53 11 === Yleisömäärät === Seura Ottelut Yleisömäärä Yleisökeskiarvo HJK 11 55 537 5049 Ilves 11 31 491 2863 Kuusysi 11 27 942 2540 RoPS 11 26 646 2422 PPT 11 25 307 2301 TPS 11 24 993 2272 Haka 11 23 669 2152 KuPS 12 25 536 2128 Koparit 11 19 243 1749 KePS 11 17 594 1599 KPV 11 15 312 1392 MP 11 12 832 1167 Yhteensä 133 307 102 2309 Jalkapallokirja 1985 === Runkosarjan parhaat maalintekijät === Sijoitus Pelaaja Maa Joukkue Maalit 1\. Mika Lipponen TPS 23 2\. Ismo Lius Kuusysi 18 3\. Heikki Suhonen TPS 16 4\. Ari Hjelm Ilves 12 5\. Atik Ismail HJK 11 6\. Pertti Nissinen Haka 9 Jari Niinimäki Ilves 9 Richard Wilson PPT 9 9\. Keith Armstrong Kuusysi 8 \- Jari Parikka HJK 8 Leo Houtsonen KuPS 8 \- Olavi Rissanen KPT 8 \- Jukka Turunen KPT 8 \- Anders Backman KPV 8 15\. Jari Rantanen HJK 7 \- Ari Jalasvaara RoPS 7 \- Kari Skants KePS 7 \- Ilkka Mäkelä MP 7 === Pudotuspelit === Osaottelut pelattiin kaksiosaisina. ====Välierät==== Joukkue #1 Tulos Joukkue #2 1. peli 2. peli Yleisöä Yleisöä FC Kuusysi 3–2 Valkeakosken Haka 2–0 1–2 Lahti: 2421 Valkeakoski: 2145 Turun Palloseura 5–2 Tampereen Ilves 1–2 4–0 Tampere: 1820 Turku: 3604 ==== Pronssiottelu ==== Joukkue #1 Tulos Joukkue #2 1. peli 2. peli Yleisöä Yleisöä Tampereen Ilves 3–1 Valkeakosken Haka 2–1 1–0 Tampere: 1537 Valkeakoski: 2131 ==== Loppuottelu ==== Joukkue #1 Tulos Joukkue #2 1. peli 2. peli Yleisöä Yleisöä FC Kuusysi 8–4 Turun Palloseura 4–0 4–4 Lahti: 3086 Turku: 2532 ===Suomen mestarit=== Ismo Korhonen, Jyrki Hännikäinen, Ari Inkeroinen, Esa Pekonen, Ilkka Remes, Raimo Kumpulainen, Kenneth Mitchell, Jari Rinne, Ilpo Talvio, Petri Tiainen, Keith Armstrong, Jarmo Kaivonurmi, Keijo Kousa, Ismo Lius, Markus Törnvall, Arto Viljanen. Valmentaja: Keijo Voutilainen.Urheilumme Kasvot, osa III, s. 93 elävä arkisto === Karsinta === ==== Uusinta karsintaan joutumisesta ==== Joukkue #1 Tulos Joukkue #2 Yleisöä Kuopion Pallotoverit 2–1 Kokkolan Palloveikot 250 ==== Karsintaottelu ==== Joukkue #1 Tulos Joukkue #2 1. peli 2. peli Kokkolan Palloveikot 3–2 Kuopion Elo 1–2 2–0 == Menestys eurokentillä == Euroopan Cup: *Ilves hävisi ensimmäisellä kierroksella italialaiselle Juventus FC:lle. UEFA Cup: *HJK hävisi ensimmäisellä kierroksella neuvostoliittolaiselle FK Dinamo Minskille. == Lähteet == Luokka:Jalkapallon Mestaruussarjan kaudet Luokka:Vuoden 1984 jalkapallo
Anny Ondra

Anny Ondra (oik. Anna Sophie Ondráková ) oli tšekkiläinen elokuvanäyttelijä. Hänen tunnetuimmat elokuvansa ovat Alfred Hitchcockin Man-saaren tuomari ja Puhtauden lunnaat (kumpikin 1929). == Yksityiselämä == Anny Ondran isä oli Itävalta-Unkarin armeijan upseeri. Hän syntyi Tarnówissa nykyisen Puolan alueella, mutta vietti lapsuutensa Pulassa ja Prahassa. Hän oli jo nuorena ollut kiinnostunut teatterista ja opiskelikin tanssijaksi Svanda-teatterissa. Hän oli naimisissa kaksi kertaa. Ensin tšekkiläisen ohjaajan Karel Lamacin kanssa, joka ohjasi Ondraa noin 15 mykkäelokuvassa. He erosivat 1933 ja samana vuonna Ondra avioitui nyrkkeilijä Max Schmelingin kanssa. Avioliitto kesti Ondran kuolemaan asti. == Ura == Anny Ondra sai ensimmäisen elokuvaroolinsa 1920, mutta vasta Karel Lamacin ohjaamissa elokuvissa hän pääsi osoittamaan kykynsä. Lamac ohjasi häntä noin 15 mykkäelokuvassa. Heidän yhteistyönsä jatkui myös avioeron jälkeen (1933) äänielokuvissa. 1929 hän näytteli kahdessa Alfred Hitchcockin elokuvassa: Man-saaren tuomari ja Puhtauden lunnaat (kumpikin 1929). Kun Puhtauden lunnaista tehtiin ääniversio, Ondran ääni jouduttiin dubbaamaan, sillä hänellä oli erittäin vahva aksentti. Useimmat äänielokuvansa Onra tekikin Saksassa. == Valikoitu filmografia == Vuosi Alkuperäinen nimi Suomenkielinen nimi Huomioita 1928 Der erste Kuß Ensimmäinen suukko 1929 The Manxman Man-saaren tuomari 1929 Blackmail Puhtauden lunnaat 1929 Sündig und süß Taiteilijakorttelin villikissa 1929 Die Kaviarprinzessin Kaviaariprinsessa 1930 Die vom Rummelplatz Annyn loistonumero 1930 Eine Freundin, so goldig wie Du Neiti Hepsankeikka myös tuottaja 1933 Fräulein Hoffmanns Erzählungen Neiti Hoffmannin seikkailut myös tuottaja 1933 Das verliebte Hotel Neiti Huimapää myös tuottaja 1934 Klein Dorrit Pikku Dorrit myös tuottaja 1935 Knock-out Rakkaus ja tyrmäys 1935 Großreinemachen Suursiivous myös tuottaja 1935 Der junge Graf Nuori kreivi myös tuottaja 1937 Vor Liebe wird gewarnt Tällaisinakin aikoina myös tuottaja 1937 Der Unwiderstehliche Vastustamaton 1941 Der Gasmann Hyi sellaisia miehiä! == Lähteet == Luokka:Tšekkiläiset näyttelijät Luokka:Vuonna 1903 syntyneet Luokka:Vuonna 1987 kuolleet
Luettelo Aprilian moottoripyörämalleista

Tämä artikkeli sisältää luettelon Aprilian valmistamista moottoripyörämalleista. == Moottoripyörämallisto == === Nykyiset moottoripyörämallit === Bike 1/2009 Luettelo 2009 * Aprilia Atlantic 125 * Aprilia Atlantic 300 * Aprilia Atlantic 500 * Aprilia Dorsudoro 750 SMV * Aprilia Mana 850 * Aprilia Mojito 50 Custom * Aprilia Mojito Custom 125 * Aprilia MXV 450 * Aprilia Pegaso 650 Strada * Aprilia Pegaso 650 Trail * Aprilia RS 50 Street * Aprilia RS 125 * Aprilia RSV4 Factory * Aprilia RSV1000R * Aprilia RSV Tuono 1000R * Aprilia MX 50 * Aprilia RX 50 * Aprilia RX 125 * Aprilia RXV 450 * Aprilia RXV 550 * Aprilia Scarabeo 50 * Aprilia Scarabeo 125 * Aprilia Scarabeo 250 * Aprilia Scarabeo 300 * Aprilia Scarabeo 500 * Aprilia Shiver 750 GT * Aprilia Shiver 750 * Aprilia SR 50 R * Aprilia SR 50 Street * Aprilia Sportcity 50 * Aprilia Sportcity Cube 125 * Aprilia Sportcity Cube 300 * Aprilia SX 50 * Aprilia SX 125 * Aprilia SXV 450 * Aprilia SXV 550 === Vanhat moottoripyörämallit === * Aprilia AF1 * Aprilia Caponord * Aprilia Classic * Aprilia ETV * Aprilia Falco * Aprilia Futura * Aprilia Leonardo * Aprilia Mini RX * Aprilia moto65 * Aprilia MX 50 * Aprilia MX 125 * Aprilia Rally * Aprilia Red Rose * Aprilia RST * Aprilia SL * Aprilia SMV * Aprilia Sonic * Aprilia Tuareg * Aprilia Tuono == Aiheesta muualla == * Aprilian tuotteet yrityksen kotisivuilla == Lähteet == Luokka:Aprilia
Aki Takayama

Aki Takayama (; s. 12. maaliskuuta 1970 Ōsakasayama) on japanilainen entinen taitouimari ja olympiamitalisti. Hän voitti pronssia pariuinnista Barcelonan olympialaisissa 1992 yhdessä Fumiko Okunon kanssa. Takayama on voittanut MM- kisoissa kaksi mitalia, hopeaa Perthin kisoissa 1991 ja Roomassa 1994. == Lähteet == Luokka:Japanilaiset taitouimarit Luokka:Japanilaiset olympiamitalistit Luokka:Vuonna 1970 syntyneet Luokka:Elävät henkilöt
Auxois’nhevonen

Auxois’nhevonen on Ranskasta kotoisin oleva voimakas ja lihaksikas hevosrotu. ==Ominaisuudet== Auxois’nhevonen on hyvin raskasrakenteinen. Leveäotsainen pää on pieni suhteessa runkoon. Kaula on lyhyt ja paksu, säkä matalahko ja rinta syvä ja leveä. Selkä on leveä, perä pitkä, lihaksikas ja laskeva, häntä kiinnittyy alas. Lapa on suhteellisen loiva. Jalat ovat hyvin lihaksikkaat. Väritys on yleensä ruunikko tai ruunipäistärikkö, joskus rautias tai rautiaanpäistärikkö. Auxois’nhevosella on kokoonsa nähden nopeat askellajit ja se on luonteeltaan kiltti, rauhallinen ja aulis. Säkäkorkeus vaihtelee välillä 152–168 cm. ==Historia== Auxois’nhevonen on kotoisin Ranskan Côte-d'Orin ja Yonnen alueilta ja polveutuu burgundilaisesta hevostyypistä. Sitä risteytettiin 1800-luvulla boulognen-, perchen- ja ardennienhevosen sekä trait du nordin kanssa. 1900-luvulta alkaen rotuun on lisätty vain ardennienhevosverta. Rodun kantakirja perustettiin vuonna 1913. Auxois’nhevosta kuten sen läheistä sukulaista, hieman pienempää ardennienhevosta, kasvatetaan Ranskassa hevosenlihantuotantoon. ==Lähteet== Luokka:Ranskalaiset hevosrodut Luokka:Kylmäveriset
Pohjanhevonen

Pohjanhevonen on vanha norjalainen hevosrotu. Rotua on käytetty ajohevosena, ratsuna ja työhevosena. Rodusta käytetään myös nimitystä pohjoisnorjanponi. Se on yleensä rautias. Pohjanhevosta on kasvatettu puhtaana pitkään. Rodun kannat vähenivät 1800-luvulla, ja vuonna 1899 sen uskottiin kuolleen sukupuuttoon. Pieni joukko pohjanhevosia kuitenkin löydettiin, ja rotu onnistuttiin pelastamaan. Vuonohevosta ja dölehevosta yritettiin käyttää rodun geenikannan laajentamiseksi, mutta risteytysten tuloksia pidettiin epäonnistuneina. Vuonna 1966 syntynyttä suomenhevosoria Viri 522-72P (Viri 97) käytettiin ilmeisesti samaan tarkoitukseen. Aiemmista kokeiluista poiketen ori vaikutti rotuun laajemmin. Sitä käytettiin myös linjasiitoksessa ilmeisesti hyvän vaikutuksensa vuoksi; toisaalta pohjanhevosen puhdasjalostusta kannattavat kasvattajat ovat halunneet pitää viriläiset eläimet pois kannoistaan. == Lähteet == Luokka:Pienhevoset Luokka:Norjalaiset hevosrodut
Erik Lindh

Erik Gunnar Lindh (s. 24. toukokuuta 1964 Kungälv) on ruotsalainen entinen pöytätennispelaaja ja olympiamitalisti. Hän edusti seuratasolla Falkengbergs BTK:ta. Lindh osallistui olympialaisiin vuosina 1988-1992 ja voitti yhden mitalin, pronssia kaksinpelistä Soulin kisoissa 1988. == Lähteet == * Lindhin profiili sports-reference.com -sivustolla Luokka:Ruotsalaiset pöytätennispelaajat Luokka:Ruotsalaiset olympiamitalistit Luokka:Vuonna 1964 syntyneet Luokka:Elävät henkilöt
Martin Verkerk

Martin Willem Verkerk (s. 31. lokakuuta 1978 Leiderdorp, Alankomaat) on entinen alankomaalainen tennispelaaja. Oikeakätinen Verkerk aloitti ammattilaisuransa vuonna 1996. Hän voitti urallaan kaksi ATP-turnausta, molemmat kaksinpelissä. Kaksinpelissä Verkerk on ollut parhaimmillaan ATP- rankingissa sijalla 14, ja nelinpelissä sijalla 63. Vuonna 2003 Ranskan avoimissa Verkerk ylsi finaaliin saakka, mutta taipui lopulta Juan Carlos Ferrerolle. Matkalla finaaliin hän voitti mm. Carlos Moyàn ja Guillermo Corian. Samana vuonna hän hävisi Pariisin Bercyn turnauksessa kolmannella kierroksella Sveitsin Roger Federerille kolmessa tie break -erässä lukemin 7–6 (7–3), 6–7 (12–14), 6–7 (6–8). == Turnausvoitot == === Kaksinpeli (2) === No. Pvm Turnaus Alusta Finaalivastustaja Erät 1\. 27. tammikuuta 2003 Milano, Italia Kova (s) Jevgeni Kafelnikov 6–4, 5–7, 7–5 2\. 12. heinäkuuta 2004 Amersfoort, Alankomaat Massa Fernando González 7–6(5), 4–6, 6–4 == Lähteet == *Martin Verkerkin esittely ja tilastot ATP:n sivustolla Luokka:Alankomaalaiset tennispelaajat Luokka:Vuonna 1978 syntyneet Luokka:Elävät henkilöt
Andre Cason

Andre Cason (s. 20. tammikuuta 1969 Virginia Beach) on yhdysvaltalainen entinen pikajuoksija. Hänen ennätyksensä 100 metrin juoksussa on Stuttgartissa vuonna 1993 juostu aika 9,92. Cason piti hallussaan sisäratojen 60 metrin juoksun maailmanennätystä 6,41 vuosina 1992–1998. == Ennätykset == === Ulkoradat === * 100 metriä: 9,92 (1993) === Sisäradat === * 50 metriä: 5,62 (1992) * 60 metriä: 6,41 (1992), maailmanennätys vuoteen 1998 asti == Lähteet == Luokka:Yhdysvaltalaiset pikajuoksijat Luokka:Vuonna 1969 syntyneet Luokka:Elävät henkilöt
Tim Birkhead

Timothy Robert ”Tim” Birkhead (s. 20. helmikuuta 1950) on englantilainen lintutieteilijä. Birkhead opiskeli Newcastlen yliopistossa ja valmistui sieltä 1972. Hän väitteli David Lackin ohjauksessa filosofian tohtoriksi Oxfordin yliopistosta 1976. Sen jälkeen hän on toiminut Sheffieldin yliopistossa lehtorina ja luennoitsijana 1976–1992 ja käyttäytymisekologian professorina vuodesta 1992 alkaen. Royal Societyn jäseneksi hänet valittiin vuonna 2004. Birkhead on tutkinut lintujen lisääntymistä, promiskuiteettia ja luonnonvalinnan käsitettä. Hänen tutkimiaan lintulajeja ovat muun muassa seeprapeippo, harakka, punatulkku ja etelänkiisla. Hän on julkaissut useita kirjoja, joista on suomennettu Lintujen viisaus – Lintutieteen kuvitettu historia. == TeoksiaBookstores.com == * The Magpies: The Ecology and Behaviour of Black-Billed and Yellow-Billed Magpies (1991) * The Survival Factor, yhdessä Mike Birkheadin kanssa (1991) * The Cambridge Encyclopedia of Ornithology, yhdessä Michael Brooken kanssa (1991) * Great Auk Islands: A Field Biologist in the Arctic, kuvitus David Quin (1993) * Promiscuity: An Evolutionary History of Sperm Competition (2000) * The Wisdom of Birds: An Illustrated History of Ornithology (2008), suom. Lintujen viisaus – Lintutieteen kuvitettu historia (Readme.fi, 2009. ISBN 978-952-220-092-1) * The Red Canary (2011). == Lähteet == *Tutkijasivu, Sheffieldin yliopisto *Tutkimusohjelma === Viitteet === Luokka:Brittiläiset ornitologit Luokka:Vuonna 1950 syntyneet Luokka:Elävät henkilöt
Servet Tazegül

Servet Tazegül (s. 26. syyskuuta 1988 Nürnberg, Saksa) on turkkilainen taekwondoin ja olympiavoittaja. Hän edustaa seuratasolla Gaziosmanpaşa Belediyesi Spor Kulübü -seuraa. Tazegül voitti alle 68-kiloisten sarjassa pronssia Pekingin olympialaisissa 2008 ja kultaa Lontoossa 2012. Hän on voittanut samassa painoluokassa myös maailmanmestaruuden 2011 ja 2015 sekä MM- pronssia 2009. EM-kultaa hän on voittanut alle 67 kg:n sarjassa 2008 sekä alle 68-kiloisissa 2010, 2012, 2014 ja 2016. Nuorten maailmanmestaruuden hän voitti 55 kg:n sarjassa 2004 ja nuorten Euroopan-mestaruuden 59-kiloisissa 2005. == Lähteet == Luokka:Turkkilaiset taekwondoinit Luokka:Turkkilaiset olympiavoittajat Luokka:Vuonna 1988 syntyneet Luokka:Elävät henkilöt
Sammuttaminen

Sammuttaminen tai sammutus tarkoittaa seuraavia: * Sammuttaminen, tulipalon sammutus * Sammuttaminen, kalkin sammutus * Sammuttaminen, teräksen karkaisujäähdytys eli sammuttaminen * Sammuttaminen, tietokoneen tai muun laitteen sammutus. * Sammuttaminen, janon sammuttaminen
Lemlahti

Lemlahti () on kylä Satakunnassa Eurajoen kunnan Luvialla. Kylä sijaitsee Selkämeren rannalla. Lemlahti asutettiin aikoinaan aivan meren rannalle, mutta asutus on nyt maankohoamisen vuoksi noin kahden kilometrin päässä merestä. Suurin osa kylän pinta-alasta on entistä hyvin kiviperäistä merenpohjaa. Maanviljelyä voidaan harjoittaa vain muutamilla mäkiä reunustavilla savimaill. Lemlahdenoja halkoo metsäisen kyläalueen. Lemlahden kylä on muodostunut vasta keskiajalla, minkä vuoksi se maksoi veronsa ruotsalaisen oikeuden mukaan. Varhaisin maininta kylästä on 1420-luvulta. Perinteinen tiivis kylämäki alkoi hajota vuonna 1784 suoritetun isojaon jälkeen. 1800-luvun aikana muodostuivat torpparialueet Antinkadunvarsi ja Katinhäntä sekä erillinen rannikon kyläalue. Maanviljelyksen lisäksi kalastus oli 1900-luvulle saakka Lemlahdessa tärkeä elinkeino. Kylässä harjoitettiin 1800-luvulle saakka myös laivanrakennusta. ==Lähteet== Luokka:Luvian kylät